Diari Oficial de la Generalitat Valenciana


Sumari del DOGV 8076, del 04-07-2017 (2017/5783)

RESOLUCIÓ de 26 de juny de 2017, del director general de Relacions amb les Corts, de la Presidència de la Generalitat, per la qual es publica l'acord marc entre la Universitat Politècnica de València i Ciutat de les Arts i les Ciències, SA, per al foment de la docència, la investigació i la cultura en general.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8076

Data del DOGV
:   04-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5783


Data del document
:   26-06-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 26 de juny de 2017, del director general de Relacions amb les Corts, de la Presidència de la Generalitat, per la qual es publica l'acord marc entre la Universitat Politècnica de València i Ciutat de les Arts i les Ciències, SA, per al foment de la docència, la investigació i la cultura en general. [2017/5783]  
La Universitat Politècnica de València i Ciutat de les Arts i les Ciències, SA, han subscrit, el dia 30 de maig de 2017, l'acord marc per al foment de la docència, la investigació i la cultura en general, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 22 de juny de 2017 i número 815/2017, procedeix la publicació en el Diari Oficial de la Generalitat Valenciana de l'acord esmentat, que figura com a annex d'aquesta resolució.  
  
  
València, 26 de juny de 2017.- El director general de Relacions amb les Corts: Antonio Torres Salvador.  
  
  
ACORD MARC DE COL·LABORACIÓ ENTRE La universitat politècnica de valència i LA CIUTAT DE LES ARTS I LES CIÈNCIES, SA, PER AL FOMENT DE LA DOCÈNCIA, INVESTIGACIÓ I LA CULTURA EN GENERAL  
  
València, 30 de maig de 2017  
  
COMPAREIXEN  
D'una banda, la Universitat Politècnica de València, d'ara endavant UPV, amb CIF S5603736U, creada amb rang d'universitat en virtut del Decret 495/1971, d'11 de març (BOE 26.03.1971), amb seu al camí de Vera, s/n, de València, i en nom seu i representació el rector, Sr. Francisco José Mora Mas, nomenat pel Decret 65/2013, de 30 de maig, del Consell de la Generalitat, i en virtut de les atribucions que té conferides per l'article 53.d dels estatuts de la Universitat, aprovats pel Decret 182/2011, de 25 de novembre, del Consell.  
  
D'una altra banda, el Sr. Enrique Vidal Pérez, que actua en nom i representació de Ciutat de les Arts i de les Ciències, SA, com a director general, segons consta en l'escriptura atorgada a favor seu el 2 d'octubre de 2015, davant del notari de València Sr. Juan Bover Belenguer, núm. 1910 del seu protocol; entitat domiciliada a València, avinguda del Professor López Piñero (historiador de la medicina), núm. 7 i proveïda de NIF A62464995. D'ara endavant, CACSA.  
Els compareixents es reconeixen la capacitat legal suficient per a formalitzar aquest acord marc de col·laboració, i a aquest efecte  
  
EXPOSEN  
1. Que ambdós organismes tenen objectius i interessos comuns en els camps acadèmic, científic i cultural.  
2. Que CACSA, constituïda per mitjà del Decret 225/1991, de 9 de desembre, del Consell, és l'empresa encarregada de la promoció, organització i gestió de totes les activitats que requereixen la preparació, construcció i posada en funcionament del Projecte Ciutat de les Arts i les Ciències, i també de la promoció, organització i gestió de l'explotació de les activitats i serveis que s'han d'efectuar en els immobles i instal·lacions que la integren. El projecte gestionat per CACSA pretén cobrir les necessitats d'infraestructura, cultura, educació, formació i oci que puguen tindre lloc a la Comunitat Valenciana.  
3. Que les universitats són institucions, quant a essència, finalitat i objectius, que han d'establir els canals de comunicació que permeten l'intercanvi del coneixement científic i cultural, i entre els objectius del sistema universitari està impulsar la productivitat científica, la transferència de coneixement, el desenvolupament tecnològic i la innovació, en totes les branques del saber i la col·laboració amb universitats i centres d'investigació.  
4. Que tant CACSA com la UPV estan d'acord a establir una col·laboració en els camps d'interés comú, estretir les seues relacions, unir esforços, augmentar la seua vinculació acadèmica, científica i tècnica, i establir, per a això, els instruments adequats.  
  
Per tant, les parts formalitzen aquest acord marc de col·laboració (d'ara endavant, l'acord marc), d'acord amb les següents,  
  
  
  
CLÀUSULES  
  
Primera. Objecte de l'acord  
L'objecte d'aquest acord marc és regular la col·laboració entre la Ciutat de les Arts i les Ciències, SA, i la Universitat Politècnica de València per al foment i l'intercanvi d'experiències en els camps de la docència, la investigació i la cultura en general, dins d'aquelles àrees en les quals ambdues tinguen interés manifest.  
  
Segona. Modalitats de col·laboració  
L'abast de la cooperació entre les parts s'estendrà principalment a les activitats següents:  
a) Col·laboració per a l'elaboració i l'execució conjunta de projectes en matèries d'interés comú, i afavorir la participació en projectes i programes d'investigació i desenvolupament.  
b) Intercanvi d'informació i d'assessorament recíproc en la gestió i execució de projectes en àrees d'interés mutu, incloent-hi cooperació en programes de formació del personal investigador i tècnic, intercanvi de personal, així com l'assessorament mutu en qüestions relacionades amb l'activitat.  
c) Els béns, treballs i drets (per exemple, de propietat intel·lectual) aportats d'una banda en un projecte comú seran sempre de la seua propietat. La propietat de béns immobles o equips adquirits o construïts en el marc d'un projecte comú es determinarà, en cada cas, en un altre acord específic.  
d) Qualssevol altres activitats que les parts consideren d'interés comú, dins de les seues competències respectives i del marc de col·laboració que constitueix aquest acord marc.  
  
Tercera. Execució de l'acord marc  
Aquest acord marc representa una declaració d'intencions de les parts per a impulsar i realitzar les activitats abans mencionades, sense que això implique compromisos de caràcter econòmic per a cap d'aquestes.  
No obstant això, quan es realitzen actuacions concretes derivades de les contingudes en aquest acord marc, i que impliquen, o no, compromisos de caràcter econòmic, s'han de formalitzar necessàriament mitjançant un acord específic de col·laboració (d'ara endavant, els acords específics), en què s'indicarà, entre altres continguts, la definició de l'objecte que es persegueix, les obligacions i drets de cada part, el cost econòmic, si escau, i els mitjans materials i humans que requerisca l'actuació, així mateix les seues clàusules han de contindre aspectes relacionats amb la confidencialitat de la informació i dels resultats i amb la propietat intel·lectual, industrial i explotació dels resultats.  
  
Quarta. Difusió de la col·laboració  
Les entitats signants es comprometen a destacar la mútua col·laboració en els mitjans que utilitzen, i respectar, en tot cas, les directrius d'imatge externa que s'indiquen per ambdues parts, i també els logotips, marques i la resta d'elements distintius de cada part.  
Qualsevol manera de col·laboració conjunta realitzada en el marc d'aquest acord marc haurà de reconéixer i fer constar la participació de les parts.  
Addicionalment, es comprometen a donar la màxima difusió possible de les activitats a través dels seus canals habituals i, en especial, a través d'internet o altres suports electrònics i la utilització d'enllaços en les pàgines d'ambdues entitats.  
  
Cinquena. Comissió de seguiment  
Es crearà, si cal, una comissió de seguiment de caràcter paritari, formada per un màxim de dos representants de cada una de les parts.  
Aquesta comissió tindrà entre les seues funcions canalitzar i supervisar les activitats que es realitzen fruit d'aquest acord marc, vetlar pel bon desenvolupament d'aquest i resoldre els dubtes i les controvèrsies que puguen sorgir en la seua aplicació i interpretació.  
En tot allò no previst en aquest acord marc, la comissió de seguiment es regirà pel que estableix per als òrgans col·legiats la Llei 40/2015, d'1 d'octubre, de règim jurídic del sector públic.  
A la comissió de seguiment, si es constitueix, correspondran, entre altres, les funcions següents:  
- Proposar possibilitats de col·laboració en temes d'interés comú.  
  
- Preparar altres convenis de col·laboració o programes d'execució d'aquest conveni, sobre matèries seleccionades, dins de les modalitats de col·laboració establides en la clàusula segona.  
- Realitzar el seguiment dels acords específics que se subscriguen, i també aclarir i decidir els dubtes es puguen plantejar en la seua interpretació i execució.  
  
De les actes que estenga la comissió de seguiment es lliurarà una còpia a la Secretaria  
Autonòmica de l'Agència Valenciana de Turisme.  
  
Sisena. Vigència de l'acord marc  
6.1. Aquest acord marc entrarà en vigor el dia de la signatura, i tindrà una vigència de quatre anys, prorrogable pel mutu acord entre les parts, per igual període de quatre anys més. No obstant això, qualsevol de les parts podrà, en tot moment, incloent-hi les eventuals pròrrogues, posar fi a aquest formulant una denúncia escrita davant de les altres parts, amb una antelació mínima de dos mesos a la data en què es considere finalitzat.  
6.2. L'acabament d'aquest acord marc, siga quina siga la causa, suposarà automàticament i sense necessitat de cap formalitat l'acabament dels acord específics que s'hagueren subscrit a l'empara d'aquest, excepte quan en l'acord específic s'haguera disposat expressament el contrari i, en aquest cas, l'acord específic continuarà vigent fins a la completa realització del seu objecte.  
6.3. La signatura d'aquest acord deixa sense efecte el conveni signat entre les parts de data 9 de juny de 2014.  
6.4. Per aplicació dels articles 9.1.c i 10.2 i 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, CACSA s'obliga a publicar el text íntegre de l'acord marc, una vegada subscrit, i també en el Diari Oficial de la Generalitat Valenciana, segons el que exigeix l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Setena. Causes d'extinció  
Seran causes d'extinció d'aquest acord marc les següents:  
  
- L'acord exprés i escrit de les parts.  
- La impossibilitat sobrevinguda del compliment de les activitats descrites.  
- La resolució, instada per una de les parts davant de l'incompliment de l'altra.  
- La denúncia formulada en els termes que preveu la clàusula sisena.  
En el cas de resolució anticipada de l'acord marc, les parts quedaran obligades al compliment dels respectius compromisos fins a la data en què aquesta es produïsca.  
  
Huitena. Naturalesa jurídica  
Aquest acord marc té naturalesa administrativa i d'acord amb el que disposa l'article 4.1.c de la Llei 30/2007, de 30 d'octubre, de contractes del sector públic, queda fora de la regulació d'aquesta llei, no obstant això, els principis de la qual s'aplicaran en la resolució de dubtes o llacunes que pogueren presentar-se.  
  
Novena. Resolució de controvèrsies  
Les qüestions litigioses a què puga donar lloc la interpretació, modificació, efectes o resolució d'aquest acord marc hauran de resoldre's de mutu acord o, si escau, per mitjà de la comissió de seguiment prevista en aquest. Si no és possible aconseguir aquest acord, aquestes seran sotmeses a la jurisdicció contenciosa administrativa.  
  
Deu. Recursos humans  
En relació amb el personal d'ambdues institucions que participe en aquestes actuacions, en cap cas es derivarà cap vincle jurídic ni relació laboral ni estatutària amb l'altra part, ni més compromisos que els estipulats en aquest acord marc  
I en prova de conformitat, les parts signen aquest acord marc de col·laboració, per duplicat exemplar i a un sol efecte, en el lloc i la data indicats en l'encapçalament.  
  
Per la Ciutat de les Arts i les Ciències  
Enrique Vidal Pérez  
  
Per la Universitat Politècnica de València  
Francisco José Mora Mas